*Bizony, bizony, mondom néktek: aki hallja az én igémet, és hisz abban, aki elküldött engem, annak örök élete van sőt ítéletre sem megy, hanem átment a halálból az életbe.* Jn 5,24

Aki hallja… az megkapta Istentől azt a nagyszerű lehetőséget, hogy dönthessen Isten mellett. A hallgatás azonban önmagában nem elég. Meghallom sőt, még egyet is értek vele, de ettől még nem változik semmi.

A változás hitet igényel. Nem valamiféle általános hitet, hanem határozott és egyértelmű alapokon nyugvó hitet. A felszólítás szerint: higgy abban, Aki elküldte Jézust, azaz az Atyában! Mindenek Forrásában, a Teremtőben, aki Volt, Van és Lesz, a mindörökké változhatatlan Istenben, mindannyiunk Szerető mennyei Édesatyjában. Benne hinni: Aki a legbiztosabb Alap, Aki örök és változhatatlan értéket képvisel.

Ha Benne hiszel, örök életed van. *Vadon Gyula*